ශ්‍රී ලංකා ක්‍රිකට් ආයතනය සංවිධාන කරන අන්තර් සමාජ එක්දින ක්‍රිකට් තරගාවලියේ එන්.සී.සී හා එස්.එස්.සී කණ්ඩායම් අතර අවසන් මහා තරගය අද ආර්.ප්‍රේමදාස ජාත්‍යන්තර ක්‍රිකට් ක්‍රීඩාංගණයේදී පැවැත්වේ.උපුල් තරංගගේ නායකත්වයෙන් එන්.සී.සී පිල අවසන් සටනට පිවිසෙන අතර එස්.එස්.සී කණ්ඩායම කෞෂාල් ලොකුආරච්චි මෙහෙයවයි.එන්.සී.සී පිල මෙවර තරගාවලියේ ලකුණු ලබාගැනීමේ පෙරමුණේ පසුව නිරෝෂන් දික්වැල්ල, පස්වැනි ස්ථානයේ පසුවන ඇන්ජලෝ පෙරේරා හා උපුල් තරංග පිතිකරන අංශය ශක්තිමත් කරන අතර පන්දු යැවීමෙන් තෙවැනි ස්ථානයේ පසුවන තරිඳු කෞෂාල් එක්වේ.එස්.එස්.සී පිල අවසන් තරගයට පිවිසෙන්නේ තරගාවලියේ ලකුණුලාභීන් අතර දෙවැනි තැන පසුවු කෞෂාල් සිල්වා හා ප්‍රවීණ පිතිකරු මහේල ජයවර්ධන නොමැතිව වීම එන්.සී.සී පිලට වාසිදායක වනු ඇත.